Pärast aastatagust avangut tegi Tbilisi venekeelne TV 25. I 2010 uue, pisut teisenenud kontseptsiooniga ja nimega katse: Pervyj Informacionnyj Kanal (vk lüh ПИК) ehk Kaukasuse Esimene Infokanal, mida varem nimetati Pervyj Kavkazkij (lüh 1K-TV, edaspidi PIK)    Selle auditoorium võib kujuneda loodetust väiksemaks, kuna Moskva on suutnud satelliidioperaatoreid mõjutada. Eelmine katse ebaõnnestus, kui ilmnes, et Euroopa ja Aasia piiril parima nähtavusega geostatsionaarsete sidesatelliitide asupaiga 36° on  oma kontrolli alla võtnud Venemaa valitsusvõimud. Nad tõkestasid Gruusia avalik-õigusliku TV kosmilise levi. Tbilisi kanalit teenindama pidanud Prantsusmaa telesatelliidifirma Eutelsat sattus äärmiselt tugeva surve alla ja lasi PIK saateid üle kanda vaid paar nädalat, 15.-28. I 2010. Sestap olid PIK rahvusvahelised saated vahepeal jälgitavad vaid veebis. Ent nagu allpool näha, mingit vilja kandsid needki.    Nüüd naasevad PIK saated jälle eetrisse, seekord Ida-Euroopa saatekiirtega  satelliidi Hot Bird kaudu, mis töötab geopositsioonil 13°ip (transponder 65, sagedus 12,015MHz, lineaarne horisontaalpolarisatsioon, 27500, FEC 3/4)    Saated on kavas 6 õhtutunnil, kl 18-24 Moskva aja järgi (15:00-21:00 UTC) ja peaks telekanali teatel olema kindlalt näha Kaukaasias, Venemaa Euroopa-osas, Ukrainas ja Valgevenemaal, samuti Türgis ja Iraanis.    Järgvev osa postisusest on kirjutatud üle aasta tagasi ja täiendatud 25. I 2010:    Aasta eest (4. I 2010) saateid  alustanud kanal pidi olema georgialik vastus Moskva Pervyj kanalile, mis niihästi Venemaal kui üle ilma levitab oma ööpäevaringseid kavu, mh Baltimail hästi tuntud PBK kaudu. Tbilisist vene jmt keeles satelliidi, veebi ja kaabellevi vahendusel saateid edastav telekanal sai Gruusia riigieelarvest hakatuseks 3 miljoni lari (50mln kr) suuruse rahasüsti. Lõviosa saateid ja uudiseid, mis jõuavad eetrisse 4 korda päevas, käsitleb Gruusia siseasju.